smcproject/ml-wiki-sentences huggingface dataset:
വേനൽകാലത്ത് ഏഴ് ദിവസത്തെ "സമ്മർ ഫെസ്റ്റ്" നടക്കാറുണ്ട്.
ഇതിൽ പുഷ്പ പ്രദർശനം, ശ്വാന പ്രദർശനം, വള്ളം കളി എന്നിവ നടത്താറുണ്ട്.
അവലംബം Church in Yercaud ചിത്രശാല സേക്രഡ് ഹാർട്ട് പള്ളി മോണ്ട്ഫോർട്ട് സ്കൂൾ സി.എസ്.ഐ.ഷിലോ മില്ലെനിയം പള്ളി ബസ് സ്റ്റാൻറ് സെർവരായൻ ക്ഷേത്രം രാജരാജേശ്വരി ക്ഷേത്രം മല മുകളിൽ നിന്നുള്ള ഒരു ദൃശ്യം ഏർക്കാടിൻറെ പ്രകൃതി ഭംഗി ബൊട്ടാണിക്കൽ തോട്ടം ജെൻറ്സ് സീറ്റ് റോസ് ഗാർഡൻ റോസ് ഗാർഡൻ സേക്രഡ് ഹാർട്ട് പള്ളി
യൊജിരൊ കിമുറ ഇംഗ്ലീഷ് വിലാസം https://ml.wikipedia.org/wiki/Yojiro_Kimura
യൊജിരൊ കിമുറ (1912 – 2006) ഒരു ജപ്പാനീസ് സസ്യശാസ്ത്രജ്ഞൻ, ഏകബീജപത്രസസ്യങ്ങളുടെയും ജപ്പാനീസ് ഹൈപേരികം സ്പീഷീസുകളുടെയും വർഗ്ഗീകരണത്തിന്റെ പേരിലാണ് അറിയപ്പെടുന്നത്.
തിരഞ്ഞെടുത്ത പ്രസിദ്ധീകരണങ്ങൾ Kimura, Y. 1953.
The system and phylogenetic tree of plants.
J. Jpn.
28: 97–104.
Kimura, Y. 1956.
Système et phylogénie des monocotyledones.
Notulae Systematicae, Herbier du Muséum de Paris 15:137–159.
Kimura, Y. "Shokubutsu bunrui taikei no rekishi" [The History of Botanical Classification Systems] in "Seibutsugakushi ronshu" [Essays on The History of Biology]), (Yasaka Shobo, 1987).
Kimura, Y. "Natsurarisuto no keifu", (Chuou Kouron Sha, Inc., 1983) ലെഗസി
യൊജിരൊ കിമുറ ഹൈപേരികം, ഹയ്റ്റെ വൈ.കിമൂറ പോലെയുള്ള 58 ടാക്സുകളുടെ അതോറിറ്റിയായി അറിയപ്പെടുന്നു.
Y.Kimura എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
അവലംബം ബിബ്ലിയോഗ്രഫി {{ cite journal }} : Invalid | ref=harv ( help ) {{ cite book }} : Invalid | ref=harv ( help ) in Turrill (1959) {{ cite book }} : Invalid | ref=harv ( help ) ; Unknown parameter | editorlink= ignored ( | editor-link= suggested) ( help ) {{ cite journal }} : Invalid | ref=harv ( help ) Obituary: Dr. Yojiro Kimura (1912-2006).
J. Jap.
82(2): 112.
2007 Archived 2016-04-13 at the Wayback Machine .
Kanai, Hiroo: In Memory of Dr. Yojiro Kimura.
82(2): 115.
2007 Archived 2016-03-04 at the Wayback Machine .
Note: This is a selected list of the more influential systems.
There are many other systems, for instance a review of earlier systems, published by Lindley in his 1853 edition, and Dahlgren (1982).
Examples include the works of Scopoli , Batsch and Grisebach .
യൊടേയ് പർവ്വതം
ജപ്പാനിലെ ഷികോട്സു-ടോയ ദേശീയോദ്യാനത്തിൽ സ്ഥിതിചെയ്യുന്ന ഒരു അഗ്നിപർവ്വതമാണ് യൊടേയ് പർവ്വതം ( 羊蹄山 , Yōtei-zan ) .
ഫർഹാൻ ഫാസിൽ ഇംഗ്ലീഷ് വിലാസം https://ml.wikipedia.org/wiki/Farhaan_Faasil
മലയാള സിനിമയിലെ ഒരു യുവ നടൻ ആണ് ഫർഹാൻ ഫാസിൽ .
രാജീവ് രവി സംവിധാനം ചെയ്ത 2014 ൽ റിലീസ് ആയ ഞാൻ സ്റ്റീവ് ലോപസ് എന്ന സിനിമയിലൂടെ ആണു ഫർഹാൻ മലയാള സിനിമയിലേക്ക് എത്തിയത്.
മലയാളത്തിലെ പ്രശസ്ത സംവിധായകൻ ഫാസിലിന്റെ മകനും, മലയാള സിനിമാ നടൻ ഫഹദ് ഫാസിലിന്റെ സഹോദരനും ആണ് ഫർഹാൻ ഫാസിൽ.
സിനിമകൾ വർഷം സിനിമ സംവിധായകൻ കഥാപാത്രം മറ്റുള്ളവ 2014 ഞാൻ സ്റ്റീവ് ലോപസ് രാജീവ്‌ രവി സ്റ്റീവ് ലോപസ് ആദ്യ സിനിമ 2016 ബഷീറിന്റെ പ്രേമലേഖനം അനീഷ്‌ അൻവർ ബഷീർ അവലംബം ↑ One more star from Fazil family;Farhaan Fazil
ഫർദ്
ഇസ്‌ലാമിക വിശ്വാസപ്രകാരം, ദൈവകല്പനയാൽ നിർബന്ധമായിത്തീരുന്ന ബാധ്യതയാണ് ഫർദ് ( Farḍ , അറബി : فرض ‬ ) അല്ലെങ്കിൽ farīḍah ( فريضة ).
പേർഷ്യൻ, പഷ്തു, തുർക്കിഷ് ഭാഷകളിൽ ഇതേ വാക്ക് ( farz) നേരിയ ഉച്ചാരണവ്യത്യാസത്തോടെ ഉപയോഗിക്കപ്പെടുന്നു.
ഈ ഗണത്തിൽ വരുന്ന കർമ്മങ്ങൾക്ക്  അർഹമായ പ്രതിഫലം (ഹസനത്ത്, അജർ, ഥവാബ് എന്നിങ്ങനെ പരാമർശിക്കപ്പെടുന്നു) ലഭിക്കുമെന്നാണ്  വിശ്വാസം.
ഫർദ് അഥവാ വാജിബ് ( واجب ) എന്നത് ഫിഖ്‌ഹിലെ അഞ്ചുതരം നിയമങ്ങളിലൊന്നായി (അഹ്കാം) തിരിക്കപ്പെട്ടിരിക്കുന്നു.
എന്നാൽ ഹനഫി മദ്‌ഹബ് പ്രകാരം വാജിബ് എന്നത്  അത്യാവശ്യമെന്നും ഫർദ് എന്നത് നിർബന്ധിതമെന്നും നേരിയ വ്യത്യാസത്തോടെ നിർവ്വചിക്കപ്പെടുന്നു.
ഫർദ് ഐൻ, ഫർദ് കിഫായ
ഫിഖ്‌ഹ് രണ്ട് തരത്തിലുള്ള ഫർദുകളെ വിവരിക്കുന്നു: ഒരു വ്യക്തി എന്ന നിലക്ക് തന്നെ നിർബന്ധമായിത്തീരുന്ന കർമ്മങ്ങളെ ഫർദ് ഐൻ ( فرض العين ) എന്ന് ഗണിക്കപ്പെടുന്നു.
നമസ്കാരം, നോമ്പ് പോലുള്ള അനുഷ്ഠാനങ്ങൾ ഉദാഹരണം.
ഒരു സമൂഹം എന്ന നിലക്ക് നിർബന്ധിതമായിത്തീരുന്ന കർമ്മങ്ങളെ ഫർദ് കിഫായ ( فرض الكفاية ) എന്ന് പറയുന്നു.
സമൂഹത്തിലെ ഒരു സംഘമെങ്കിലും അത് നിർവ്വഹിക്കൽ നിർബന്ധമാണ്.
അതിൽ വീഴ്ചവന്നാൽ മൊത്തം സമൂഹത്തിലെ വ്യക്തികൾ ഉത്തരവാദികളായി മാറും.
ജനാസ ഇതിനുദാഹരണമാണ്.
ഫർസാൻ ദ്വീപ് ഇംഗ്ലീഷ് വിലാസം https://ml.wikipedia.org/wiki/Farasan_Island
ഫർസാൻ ദ്വീപ് ( അറബി : جزيرة فرسان ‬ ; പരിഭാക്ഷ : ജസീറാത്ത് ഫർസാൻ) ചെങ്കടലി‍ൽ സ്ഥിതി ചെയ്യുന്ന സൗദി അറേബ്യ യുടെ ഉടമസ്ഥതയിലുള്ള ഫർസാൻ ദ്വീപസമൂഹങ്ങളിലെ ഒരു ദ്വീപാണ്.
ചെങ്കടലിൽ സ്ഥിതി ചെയ്യുന്ന പവിഴപ്പുറ്റിൽ നിന്നു രൂപം കൊണ്ട ഈ ദ്വീപസമൂഹത്തിൽ ആകെ 84 ദ്വീപുകളാണുള്ളത്.
ഈ ദ്വീപസമൂഹത്തിലെ ഏറ്റവും  വലിയ ദ്വീപാണ് ഫർസാൻ.
സൗദി അറേബ്യയുടെ  തെക്കുപടിഞ്ഞാറേ ദിക്കിൽ, ജിസാൻ തീരത്തു നിന്ന് ഏകദേശം 50 കിലോമീറ്റർ ദൂരത്തിലാണ് ഈ ദ്വീപ് സ്ഥിതി ചെയ്യുന്നത്.
ഫർസാൻ ദ്വീപിലെ ഒരു പ്രധാന ആകർഷണം ഇവിടുത്തെ അതീവ സുന്ദരങ്ങളായ കടൽത്തീരങ്ങളാണ്.
ചെങ്കടലിലെ ഈ മനോഹര തീരങ്ങളിൽ നീരാടുവാനും കടലിൽ മുങ്ങി വർണ്ണവൈവിധ്യമുള്ള വിവിധയിനം മത്സ്യങ്ങളും വർണ്ണാഭമായ പവിഴപ്പുറ്റുകളും ദർശിക്കുവാൻ സഞ്ചാരികളുടെ പറുദീസയായ ഇവിടേയ്ക്ക് ലോകത്തിൻറെ നാനാഭാഗങ്ങളിൽനിന്ന് അനേകം സഞ്ചാരികൾ എത്തിച്ചേരാറുണ്ട്.
ജീവശാസ്ത്രപരമായ വൈവിധ്യം നിലനിൽക്കുന്ന ഇവിടെ മുങ്ങൽ വിദഗ്ദ്ധരായവർക്ക് കടലിനടിയിലെ മനോഹര ദൃശ്യങ്ങൾ പകർത്തുവാൻ പറ്റിയ സൗകര്യങ്ങളാണുള്ളത്.
എറിത്രിയൻ തുറമുഖമായ “ മസാവ ” യിലേയ്ക്ക് ഇവിടെ നിന്ന് 160 നോട്ടിക്കൽ മൈൽ (298 കിലോമീറ്റർ) ദൂരമാണുള്ളത്.
ദ്വീപിലേയ്ക്കുള്ള യാത്രാമദ്ധ്യേ ജനവാസമില്ലാത്ത ഏതാനും ചെറു ദ്വീപുകൾ സഞ്ചാരികൾക്ക് കാണുവാൻ സാധിക്കുന്നതാണ്.
ഈ ചെറുദ്വീപുകളിൽ ചിലത് പാറക്കെട്ടുകൾ മാത്രമുള്ളതും മറ്റു ചിലത് പവിഴപ്പുറ്റിനു മദ്ധ്യത്തിലുള്ള വെറും മണൽത്തിട്ടകളുമാണ്.
ഈ മേഖലയിലെ കടൽ വളരെ ശാന്തവുമാണ്.
ഫർസാൻ ദ്വീപ് സ്ഥിതി ചെയ്യുന്ന അക്ഷാംശ രേഖാംശങ്ങൾ 16°42′21″N 41°59′0″E ﻿ / ﻿ 16.70583°N 41.98333°E ﻿ / 16.70583; 41.98333 ആണ്.
ദ്വീപിലെ പ്രധാന പട്ടണം ഫർസാൻ ആണ്.
ജൈവവൈവിദ്ധ്യം കാത്തു സൂക്ഷിക്കുന്നതിന്  ദ്വീപിനു ചുറ്റിലുമായി "ഫർസാൻ ഐലൻറ് മറൈൻ സാങ്ച്വരി" രൂപീകരിച്ചിരിച്ചിരിക്കുന്നു.
സുന്ദരമായി കൊത്തുപണികൾ ചെയ്ത കവാടങ്ങൾ സ്ഥിതി ചെയ്യുന്ന ഏതാനും പുരാവസ്തു ഖനന പ്രദേശങ്ങൾ ഇവിടെയുണ്ട്.
കല്ലുകളിൽ അതിസൂക്ഷ്മമായി നടത്തിയ കൊത്തു പണികളുള്ള സുന്ദരമായ എടുപ്പുകൾ ഈ പ്രദേശത്തെ പള്ളികളിലും വീടുകളിലും മറ്റു കെട്ടിടങ്ങളിലും ദർശിക്കുവാൻ സാധിക്കുന്നതാണ്.
അൽ-ഖസ്സർ വില്ലേജ്
ഫർസാനിലെ ഈന്തപ്പനകൾ ഇടതിങ്ങി വളരുന്ന ഒരു പുരാതന ഗ്രാമമാണിത്.
വില്ലേജിനു സമീപം കെദ്മി എന്ന സ്ഥലത്ത് സമചതുരാകൃതിയും ദീർഘചതുരാകൃതിയുമായ അനേകം ബൃഹത്തായ ശിലകൾ കാണപ്പെടുന്നു.
ഈ നിർമ്മിതികൾ പുരാതന റോമൻ സ്തൂപങ്ങളെയും സ്തംഭങ്ങളെയും അനുസ്മരിപ്പിക്കുന്നതാണ്.
ഈ മേഖലയിൽ ധാരാളം പരമ്പരാഗത ശൈലിയിൽ നിർമ്മിച്ച ഭവനങ്ങൾ കാണാൻ സാധിക്കുന്നു.
പുരാതനമായ ഈ ഭവനങ്ങളിൽ ധാരാളം കൊത്തുപണികളും കാണപ്പെടുന്നു.
ഈ ഭവനങ്ങൾ പഴയകാലത്തുണ്ടായിരുന്ന കച്ചവടക്കാരുടെയും മുത്തു വ്യാപാരം നടത്തിയിരുന്നവരുടേതുമായിരുന്നു ഒട്ടമൻ കോട്ട
മേഖലയുടെ വടക്കൻ ഭാഗത്ത് 400 മീറ്റർ ഉയരമുള്ള മലയിൽ സ്ഥിതി ചെയ്യുന്ന തുർക്കികളുടെ കാലത്തെ കോട്ട പഴയകാലത്ത് പട്ടാളക്കാർ നിരീക്ഷണ പ്രവർത്തനങ്ങൾക്ക് ഉപയോഗിച്ചിരുന്നതാണ്.
ഇവിടെ നിന്ന് ദ്വീപിലെ മിക്കവാറുമുള്ള തീരപ്രദേശങ്ങൾ നിരീക്ഷിക്കുവാൻ സാധിച്ചിരുന്നു.
ഫർസാനിലെ കണ്ടൽ വനം
ഫർസാൻ ദ്വീപിൻറെ വടക്കുഭാഗത്തായിട്ടാണ് കണ്ടൽ വനങ്ങൾ സ്ഥിതി ചെയ്യുന്നത്.
വിവിധയിനം പക്ഷിമൃഗാദികൾ ഈ കണ്ടൽകാടുകൾക്കിടയിൽ ജീവിക്കുന്നു.
ദേശാടനപ്പക്ഷികളുടെ ഒരു പ്രധാന പ്രജനന കേന്ദ്രം ഫർസാൻ ദ്വീപിലെ ഈ കണ്ടൽവനങ്ങളാണ്.
ദേശാടനപ്പക്ഷികൾ ചേക്കേറുന്നതും കൂടുകെട്ടുന്നതും പ്രധാനമായി ഫർസാൻ ദ്വീപിലെ ഈ പ്രദേശത്താണ്.
ഈ കാടുകളുടെ ധാരാളമായുള്ള വേരുപടലങ്ങൾക്കിടയിൽ വളരെയധികം സൂക്ഷ്മ ജീവികൾ കാണപ്പെടുന്നതിനാൽ ഇത് ധാരാളമായി മത്സ്യങ്ങളെ ഇവിടേയ്ക്ക് ആകർഷിക്കുന്നു.
കണ്ടൽച്ചെടിയുടെ ശിഖരങ്ങളിൽ നിന്നു താഴേക്കു വളർന്ന് ചതുപ്പു നിലത്തു കൂടി താണിറങ്ങുന്ന താങ്ങുവേരുകൾ ഈ സസ്യങ്ങളുടെ മാത്രം പ്രത്യേകതയാണ്.
കണ്ടൽ വനങ്ങൾക്കുള്ളിലൂടെ കൂടിപ്പിരിഞ്ഞു കിടക്കുന്ന ജലമാർഗ്ഗങ്ങളും ചെറു തടാകങ്ങളും സഞ്ചാരികളെ വളരെയധികം ആകർഷിക്കുന്നു.
വെള്ളത്താൽ ചുറ്റപ്പെട്ടു കിടക്കുന്നതിനാൽ വർഷം മുഴുവൻ മിതമായ കാലാവസ്ഥായാണിവിടെ അനുഭവപ്പെടാറുള്ളത്.
വേനൽക്കാലത്തെ ശരാശരി താപനില 66% ആർദ്രതയോടെ 30°C (86 F) ആണ്.
ഈ ദ്വീപിൽ വസിക്കുന്ന ജനങ്ങളിൽ ഏറിയ പങ്കും പരമ്പരാഗതമീൻ പിടുത്തക്കാരോ കടലിൽ മുങ്ങി മുത്തുവാരുന്നവരോ ആണ്.
ഇതൊരു സംരക്ഷത പ്രദേശമാണ്.
പ്രാദേശിക ആഘോഷങ്ങൾ ഹരീദ് ( പാരറ്റ് ഫിഷ് ) ആഘോഷം
ഫർസാൻ ദ്വീപ് ലോകത്തിലെ മറ്റു ദ്വീപുകളിൽ നിന്നു ചില കാര്യങ്ങളിൽ വ്യതിരിക്തമായിരിക്കുന്നു.
അതിലൊന്ന് ഇവിടെ നടത്തപ്പെടുന്ന ഹരീദ് ( പാരറ്റ് ഫിഷ് ) ഫെസ്റ്റിവൽ ആണ്.
വിനോദസഞ്ചാരകാലത്ത് ഈ മേഖലയിലെ ഒരു പ്രധാന ആഘോഷമാണിത്.
ഹരീദ് മത്സ്യം അതീവരുചികരമായ ഒരു മത്സ്യമാണ്.
ഈ മത്സ്യത്തിൻറെ തത്തയുമായുള്ള മുഖ സാദൃശ്യത്താൽ തദ്ദേശീയർ ഈ മത്സ്യത്തിന് കടൽതത്ത (സീ പാരറ്റ്) എന്നു പറയാറുണ്ട്.
ഇത്തരം മത്സ്യങ്ങൾ എല്ലാ വർഷങ്ങളിലും ഏപ്രിൽ, മെയ് മാസങ്ങളിൽ ആഴം കുറഞ്ഞ ഈ തീരത്ത് എത്തുകയും അവയുടെ വരവു പ്രമാണിച്ച് ദേശവാസികൾ ഇതൊരു ആഘോഷമായി കൊണ്ടാടുകയും ചെയ്യുന്നു.
വിവിധയിനം ദേശാടനക്കിളികളെ ഫർസാൻ ദ്വീപിൽ കണ്ടുവരുന്നു.
ദ്വീപ് ദേശാടനക്കിളികളുടെ ഒരു പ്രജനന കേന്ദ്രവും കൂടിയാണ് അതുപോലെ തന്നെ അറേബ്യൻ ചെങ്കവരിമാനിൻറ സ്വാഭാവിക ആവാസ കേന്ദ്രവുമാണീ പ്രദേശം.
കുതിച്ചോടുന്ന 500 ൽ ഏറെയുള്ള അറേബ്യൻ മാൻകൂട്ടങ്ങളെ അപൂർവ്വമായി കാണാൻ സാധിക്കുന്നതാണ്.
സൌദി വൈൽഡ് ലൈഫ് അതോറിറ്റി (SWA) യുടെ മേൽനോട്ടത്തിൽ ഈ ആവാസവ്യവസ്ഥ സംരക്ഷിച്ചുവരുന്നു.
ആൾ താമസമില്ലാത്ത അനേകം ദ്വീപുകളിൽ ദേശാടനപ്പക്ഷികൾ കൂടുകൂട്ടി താമസിക്കുന്നു.
പച്ചപ്പു കുറഞ്ഞ ദ്വീപാണെങ്കിലും വളരെ മനോഹരമായി കടൽത്തീരങ്ങളാണിവിടെയുള്ളത്.
ദ്വീപിലേയ്ക്കുള്ള യാത്രാ സൌകര്യം
ജിസാൻ പട്ടണത്തിൽ നിന്ന് ഫർസാൻ ദ്വീപിലേയ്ക്കുള്ള ദൂരം ഏകദേശം 50 കിലോമീറ്റർ (31 മൈൽ) ആണ്.
സർക്കാർ ഉടമസ്ഥതിയിലുള്ള കടത്തു ബോട്ടുകളും സ്വകാര്യ ബോട്ടുകളും ഏതാനും വിനോദസഞ്ചാരക്കപ്പലുകളും ഇവിടേയ്ക്കു സർവ്വീസ്  നടത്തുന്നുണ്ട്.
ഈ ദ്വീപിലേയ്ക്കുള്ള യാത്ര തികച്ചും സൌജന്യമാക്കിയിരിക്കുന്നു.
മഹാമനസ്‌കരായ ഇവിടുത്തെ രാജാക്കന്മാരുടെ ജനങ്ങളോടുള്ള സ്നേഹവായ്പായി ഇതിനെ കണക്കാക്കാം.
രണ്ടു കപ്പലുകൾ ദിവസവും ഓരോ വശത്തേയ്ക്കും സർവ്വീസ് നടത്തുന്നു.
ഒന്നരമണിക്കൂർ സമയം കൊണ്ട് ജിസാൻ തുറമുഖത്തുനിന്ന് ദ്വീപിലെത്തിച്ചേരാൻ സാധിക്കും.
കപ്പൽ സർവ്വീസ് എല്ലാ ദിവസങ്ങളിലും ഫർസാനിൽ നിന്ന് ജിസാനിലേയ്ക്ക് രാവിലെ 7-30 മുതൽ 3-30 വരെയും ജിസാനിൽ നിന്നു ഫർസാനിലേയ്ക്ക്  പകൽ സമയം 7-30 മുതൽ 3-30 വരെയും ഉണ്ട്.
കപ്പൽ പുറപ്പെടുന്നതിന് ഒരു മണിക്കൂർ മുമ്പ് ഐ.ഡി. കാർഡ് സമർപ്പിച്ച് പോർട്ട് കൌണ്ടറിൽ നിന്ന് യാത്രയ്ക്കുള്ള ടിക്കറ്റുകൾ കരസ്ഥമാക്കാവുന്നതാണ്.
ടിക്കറ്റ് മുൻകൂർ ബുക്കിംഗിനും സൌകര്യമേർപ്പെടുത്തിയിരിക്കുന്നു.
ദ്വീപിലേയ്ക്ക് വാഹനം കൊണ്ടുപോകാനും കപ്പലിൽ സൌകര്യമുണ്ട്, പക്ഷേ പരിമിതമായ സ്ഥലമേ കപ്പലിൽ ഇതിനായിട്ടുള്ളൂ.
കപ്പലുകളിൽ ഏകദേശം 35 മുതൽ 40 വരെ കാറുകളും അറുപതിനു മേലുള്ള യാത്രക്കാരെയും വഹിക്കുവാൻ സാധിക്കും.
ജിസാൻ പട്ടണത്തിൽ നിന്നും ഫർസാൻ ദ്വീപിലേയ്ക്ക് കടത്തു ബോട്ടുകളിൽ ഒന്നര മണിക്കൂർ മുതൽ രണ്ടു മണിക്കൂർ വരെ സമയം സഞ്ചരിച്ച് എത്തിച്ചേരാൻ സാധിക്കുന്നു.
12 പേരെ വഹിച്ചു കൊണ്ടു പോകാവുന്ന ചെറു ബോട്ടുകളിൽ സ്വകാര്യ വ്യക്തികളുടേതായുണ്ട്.
300 റിയാലിന് ഇതു വാടകയ്ക്ക് എടുക്കാൻ സാധിക്കും.
ബോട്ടുകൾ സമയനിബന്ധനയില്ലാതെ ദ്വീപിൽ നിന്നു ജിസാനിലേയ്ക്കും തിരിച്ചും ആളുകളുടെ ആവശ്യാനുസരണം സർവ്വീസ് നട്ത്തുന്നു.
ഏകദേശം ഒരു മണിക്കൂർ സമയം കൊണ്ട് ഇവയിൽ ദ്വീപിലെത്താവുന്നതാണ്.
ചികിത്സാ സൌകര്യങ്ങൾ
സൌദി അറേബ്യൻ സർക്കാർ 1986 ൽ ഇവിടെ "ഫർസാൻ ജനറൽ ഹോസ്പിറ്റൽ" എന്ന പേരിൽ ഒരു ആശുപത്രി നിർമ്മിച്ചിട്ടുണ്ട്.
വിവിധ ചികിത്സാ രംഗങ്ങളിൽ വൈദഗ്ദ്ധ്യമുള്ള 35 ഡോക്ടർമാരുടെ ഒരു സംഘം ഇവിടെ സേവനമനുഷ്ടിക്കുന്നു.
എക്സ്-റേ, അൾട്രാ സൌണ്ട് സ്കാനിംഗ് സൌകര്യങ്ങളും നിലവിലുണ്ട്.
പുറത്തേയ്ക്കുള്ള കണ്ണികൾ (English ഭാഷയിൽ) ഫർസാൻ ദ്വീപ് ഔദ്യോഗിക വെബ് പേജ് Archived 2012-11-02 at the Wayback Machine .
(Arabic ഭാഷയിൽ) (English ഭാഷയിൽ) (English ഭാഷയിൽ) ഫർസാൻ ദ്വീപിലെ ബീച്ച് ഫർസാൻ ദ്വീപിലെ പൌരാണിക അവശിഷ്ടങ്ങളുടെ ചിത്രങ്ങൾ
ഫർഹ (ചലച്ചിത്രം)
റാദിഹ് എന്ന പെൺകുട്ടിയുടെ യഥാർത്ഥ ജീവിതകഥയെ ആസ്പദമാക്കി ഇസ്രയേലിന്റെ പലസ്തീൻ അധിനിവേശത്തിന്റെ കഥ പറയുന്ന ഒരു ജോർദാനിയൻ ചലചിത്രമാണ് ഫർഹ ( അറബി : فرحة ‬ ) .
1948-ൽ അറബ് ജനതയെ കുടിയിറക്കിക്കൊണ്ട് ഇസ്രയേൽ രൂപീകരിക്കപ്പെടുന്നതോടെ കൂട്ടപ്പലായനം ചെയ്യേണ്ടിവരുന്ന അറബ് ജനതയുടെ കഥയാണിത്.
ദാരിൻ ജെ. സല്ലാം സംവിധാനം ചെയ്ത ചിത്രം 2021 സെപ്റ്റംബറിൽ ടൊറന്റോ ഇന്റർനാഷണൽ  ഫിലിം ഫെസ്റ്റിൽ പ്രദർശിപ്പിക്കപ്പെട്ടിരുന്നു.
2022 ഡിസംബർ മുതൽ നെറ്റ്ഫ്ലിക്സിൽ ചിത്രം പ്രദർശനമാരംഭിച്ചു.
1948-ൽ പതിനാല് വയസ്സുകാരിയായ ഫർഹ എന്ന കഥാപാത്രം, നഗരത്തിലെ വിദ്യാലയത്തിലേക്ക് മാറാനുള്ള അനുമതി ലഭിച്ചതിലുള്ള സന്തോഷത്തിലായിരുന്നു.
തന്റെ കൂട്ടുകാരി ഫരീദയെപ്പോലെ നഗരത്തിൽ പഠിക്കണമെന്നായിരുന്നു ഫർഹയുടെ സ്വപ്നം.
ഗ്രാമത്തലവനായിരുന്ന പിതാവ് അബൂഫർഹ (ഫർഹയുടെ പിതാവ്) എന്നായിരുന്നു അറിയപ്പെട്ടിരുന്നത്.
അമ്മാവൻ അബൂവാലിദിന്റെ സമ്മർദ്ധം കാരണമാണ് അബൂഫർഹ തുടർന്ന് പഠിക്കാൻ അവൾക്ക് സമ്മതം നൽകുന്നത്.
ജൂതകുടിയേറ്റത്തിനും ഇസ്രയേൽ രൂപീകരണത്തിനുമെതിരെ പ്രവർത്തിക്കാനായി പലസ്തീൻ മിലീഷ്യ, അബൂഫർഹയുടെ സഹകരണം ആവശ്യപ്പെടുന്നുണ്ടെങ്കിലും അദ്ദേഹം വിസമ്മതിക്കുകയായിരുന്നു.
തന്റെ ഗ്രാമത്തിന്റെ സംരക്ഷണം മാത്രമാണ് തന്റെ ജോലി എന്ന് അദ്ദേഹം അവരോട് വ്യക്തമാക്കി.
ദ റോയൽ ഫിലിം കമ്മീഷൻ - ജോർദാൻ 2021-ൽ നടത്തിയ അഭിമുഖത്തിൽ ദാരിൻ ജെ. സല്ലാം.
തന്റെ സഹപാഠിയുടെ വിവാഹനാളിൽ ആരൊക്കെയോ തന്റെ പിതാവിനോട് വിവാഹാന്വേഷണം നടത്തുന്നത് ശ്രദ്ധയിൽ പെട്ട ഫർഹ, പിതാവിനെ അതിൽ നിന്ന് പിന്തിരിപ്പിക്കുകയും പഠനം തുടരാനായി അനുവാദം വാങ്ങിയെടുക്കുകയും ചെയ്തു.
ഈ സന്തോഷം ഫരീദയോടൊപ്പം പങ്കിടുന്ന വേളയിൽ ബോംബാക്രമണത്തിന്റെ ശബ്ദം കേൾക്കുന്നു.
പ്രക്ഷുബ്ദമായ ഗ്രാമത്തിൽ നിന്ന് അമ്മാവനും മകൾ ഫരീദക്കുമൊപ്പം രക്ഷപ്പെടാനായി ഫർഹയോട് പിതാവ് നിർദ്ദേശിക്കുന്നുവെങ്കിലും വാഹനത്തിൽ നിന്ന് ഇറങ്ങി പിതാവിനോടൊപ്പം ചേരുകയായിരുന്നു അവൾ.
വീട്ടിനടുത്ത കലവറയിൽ ഫർഹയെ ആക്കി പുറത്ത് നിന്ന് പൂട്ടി പിതാവ് ഗ്രാമത്തിലേക്ക് നീങ്ങി.
സാഹചര്യം അനുകൂലമായാൽ താൻ തന്നെ വന്ന് മകളെ കൂട്ടാമെന്ന് അദ്ദേഹം പറയുന്നുണ്ട്.
ദിവസങ്ങളോളം ഏകാന്തമായി കലവറയിൽ കഴിഞ്ഞ ഫർഹ, ഒരു ചെറിയ ദ്വാരത്തിലൂടെയാണ് പുറത്തുള്ള വീട്ടുമുറ്റം കാണുന്നത്.
വാതിലിന്റെ താഴ്ഭാഗം വഴിയും പരിമിതമായ കാഴ്ച ലഭിച്ചിരുന്നു.
ദിവസങ്ങൾക്ക് ശേഷം വീട്ടുമുറ്റത്ത് ഒരു അഭയാർത്ഥി കുടുംബം എത്തി.
പ്രസവവേദനയുമായെത്തിയ അതിലെ സ്ത്രീ അവിടെ വെച്ച് ഒരാൺകുഞ്ഞിന് ജന്മം നൽകി.
അബൂമുഹമ്മദ് എന്ന ആ കുടുംബനാഥനോടെ തന്നെ കലവറയിൽ നിന്ന് പുറത്തിറക്കാൻ ഫർഹ ആവശ്യപ്പെടുന്നുണ്ട്.
എന്നാൽ അതിനിടെ അവിടെയെത്തുന്ന ഇസ്രയേൽ സൈന്യം ആ കുടുംബത്തെ മൊത്തം വെടിവെച്ചുകൊല്ലുന്നുണ്ട്.
ഇതെല്ലാം നിശ്ശബ്ദം വീക്ഷിക്കാനേ ഫർഹക്ക് കഴിയുമായിരുന്നുള്ളൂ.
നവജാതശിശുവിനെ ചവിട്ടിക്കൊല്ലാനായി ഒരു യുവസൈനികനെ നിയോഗിക്കുന്നുണ്ടെങ്കിലും അതിന് മനസ്സുവരാതെ അയാൾ കുഞ്ഞിനെ ഉപേക്ഷിക്കുന്നു.
ഇസ്രയേൽ സേനയോടൊപ്പം വന്ന പലസ്തീനി ഫർഹയെ വാതിൽപ്പഴുതിലൂടെ വിളിക്കുന്നുണ്ട്.
പക്ഷെ ഇസ്രയേൽ സേന ഇത് ശ്രദ്ധിച്ചിരുന്നില്ല.
കലവറയിലെ ധാന്യശേഖരത്തിനുള്ളിൽ ഒരു പിസ്റ്റൾ കണ്ടെത്തുന്ന ഫർഹ, അതുപയോഗിച്ച് വാതിൽ തകർക്കുകയും പുറത്തിറങ്ങി ഗ്രാമത്തിലേക്ക് നടന്നുനീങ്ങുന്നതാണ് അവസാനരംഗം.
ഫർഹയുടെ പിതാവിനെ കുറിച്ചോ ഗോത്രത്തെ പറ്റിയോ ഒരു വിവരവും പിന്നീട് ലഭിക്കുകയുണ്ടായില്ലെന്ന് ചിത്രത്തിന്റെ അവസാനം എഴുതിക്കാണിക്കുന്നുണ്ട്.
സിറിയയിലേക്ക് പലായനം ചെയ്ത ഫർഹ അവിടെ തന്റെ അനുഭവങ്ങൾ വിവരിക്കുകയായിരുന്നത്രെ.
അവലംബം 1 2 1 2 ↑ ↑ ↑
ഫർഹത് ഹാഷ്മി
കാനഡയിലെ ഒരു ഇസ്‌ലാമിക പണ്ഡിതയാണ് ഫർഹത് നസീം ഹാഷ്മി ( ഉർദു : فرحت ہاشمی ‬ ; ഡിസംബർ 22, 1957 ജനനം).
പാകിസ്താൻ വംശജയായ ഫർഹത് ഹാഷ്മി, ടെലിവിഷൻ അവതാരക, അൽ ഹുദ ഇൻസ്റ്റിറ്റ്യൂട്ട് സ്ഥാപക എന്നിങ്ങനെ അറിയപ്പെടുന്നു .
സ്കോട്ട്ലാൻഡിലെ ഗ്ലാസ്ഗോ യൂണിവേഴ്സിറ്റിയിൽ നിന്ന് ഇസ്‌ലാമിക് സ്റ്റഡീസിൽ ഡോക്ടറേറ്റ് നേടിയ ഫർഹത് ഹാഷ്മി, ഇസ്ലമാബാദിലെ ഇന്റർനാഷണൽ ഇസ്‌ലാമിക് യൂണിവേഴ്സിറ്റിയിൽ ഉസൂലുദ്ദീൻ ഫാക്കൽറ്റിയിൽ അസിസ്റ്റന്റ് പ്രൊഫസറായിരുന്നു .
1994-ൽ അൽ ഹുദ ഇന്റർനാഷണൽ വെൽഫെയർ ഫൗണ്ടേഷൻ സ്ഥാപിച്ച ഫർഹത് ഹാഷ്മി സ്ത്രീകൾക്കായി  നിരവധി വിദ്യാലയങ്ങൾ സ്ഥാപിച്ചു.
ഖുർആനും ഹദീഥും അഭ്യസിച്ച് കൊണ്ട് ശക്തി നേടാൻ സ്ത്രീകൾക്ക് സാധിക്കും എന്ന് അവർ വിശ്വസിക്കുന്നു.
സ്കൂളുകൾക്ക് പുറമെ നിരവധി മതവിദ്യാലയങ്ങളും സ്ഥാപിച്ച ഫർഹത് ഹാഷ്മി , നിരവധി സാമൂഹ്യ ക്ഷേമ പദ്ധതികളും ഫൗണ്ടേഷൻ വഴി നടത്തിവരുന്നു.
2004-ൽ കാനഡയിലെ ഒന്റാറിയോയിൽ അൽ ഹുദ ഇൻസ്റ്റിറ്റ്യൂട്ട് സ്ഥാപിതമായതിന് ശേഷം 2005-ൽ അങ്ങോട്ട് കുടിയേറിയ ഫർഹത് ഹാഷ്മി, ഇപ്പോൾ കാനഡ കേന്ദ്രമായി പ്രവർത്തിച്ചു വരുന്നു.
ഖുർആൻ- ഹദീഥ് വിഷയങ്ങളിൽ അധിഷ്ഠിതമായ നിരവധി കോഴ്സുകൾ ഈ ഇൻസ്റ്റിറ്റ്യൂറ്റ് വഴി നടത്തപ്പെടുന്നു.
ഇതോടെ അന്താരാഷ്ട്രാ തലത്തിൽ തന്നെ വിദ്യാർത്ഥികളെ ആകർഷിക്കാൻ ഇവർക്ക് സാധിച്ചു .
ഒരു സ്ത്രീ പക്ഷ ഇസ്‌ലാമിക പണ്ഡിത എന്ന നിലയിൽ അന്താരാഷ്ട്ര പ്രശസ്തി നേടിയ ഫർഹത് ഹാഷ്മി, വലിയ ജനക്കൂട്ടത്തെ ആകർഷിക്കുന്ന ദർസുകൾ നടത്തിയിരുന്നു.
ആയിരക്കണക്കിന് സ്ത്രീകൾ ഫർഹതിന്റെ സ്ഥാപനങ്ങൾ വഴി മത വിദ്യാഭ്യാസം നേടി പണ്ഡിതകളായി മാറി .
കണിശമായ ചട്ടക്കൂടുകൾക്ക് അപ്പുറം അടിസ്ഥാന ഗ്രന്ഥങ്ങൾ പഠിക്കുകയും പഠിപ്പിക്കുകയും ചെയ്യുന്നതിലൂടെ ഒരു നവോത്ഥാനമാണ് താൻ ലക്ഷ്യം വെക്കുന്നതെന്ന് ഫർഹത് ഹാഷ്മി അവകാശപ്പെടുന്നു .
1957 ഡിസംബർ 22-നാണ് പാകിസ്താൻ പഞ്ചാബിലെ സർഗോദ പ്രദേശത്ത് ഫർഹത് ഹാഷ്മി ജനിക്കുന്നത്.
പാകിസ്താൻ ജമാഅത്തെ ഇസ്‌ലാമിയുടെ നേതാവായിരുന്ന അബ്ദുറഹ്മാൻ ഹാഷ്മിയുടെ മകളായാണ് ഇവരുടെ ജനനം.
പ്രാഥമിക വിദ്യാഭ്യാസ ശേഷം ഗവണ്മെന്റ് കോളേജ് ഫോർ സർഗോദയിൽ നിന്ന് ബിരുദം നേടിയ ശേഷം പഞ്ചാബ് സർവ്വകലാശാലയിൽ നിന്ന് അറബി ഭാഷയിൽ ബിരുദാനന്തര ബിരുദം നേടി.
പിതാവിന് കീഴിൽ മതവിദ്യാഭ്യാസം നേടിയ ഫർഹത് ഹാഷ്മി, മുഹമ്മദ് ഇദ്‌രീസ് സുബൈറിനെ വിവാഹം ചെയ്യുകയും ദമ്പതികൾ ഇസ്ലമാബാദിലെ ഇന്റർനാഷണൽ ഇസ്‌ലാമിക് യൂണിവേഴ്സിറ്റിയിൽ അധ്യാപകരായി ചേരുകയും ചെയ്തു.
സ്കോട്ട്ലന്റിലേക്ക് പോയി ഇസ്‌ലാമിക് സ്റ്റഡീസിൽ ഡോക്ടറേറ്റ് പദ്ധതിയിൽ പങ്കെടുക്കുകയും ചെയ്തു.
ഇതിനിടയിൽ അവർ തുർക്കി, ജോർദാൻ, സിറിയ, ഈജിപ്ത്, സൗദി അറേബ്യ എന്നീ രാജ്യങ്ങൾ സന്ദർശിച്ചിരുന്നു .
അൽ ഹുദ ഫൗണ്ടേഷൻ
ഇന്റർനാഷണൽ ഇസ്ലാമിക് യൂണിവേഴ്സിറ്റിയിൽ പഠിപ്പിക്കുമ്പോൾ തന്നെ, ഫർഹത് ഹാഷ്മി സ്ത്രീകൾക്കായി അനൗപചാരിക മത പഠന ക്ലാസുകൾ ആരംഭിച്ചു.
ഡോക്ടറേറ്റ് ലഭിച്ച ശേഷം സ്കോട്ട്ലന്റിൽ നിന്ന് പാകിസ്താനിൽ തിരിച്ചെത്തിയ അവൾ അൽ ഹുദ ഇന്റർനാഷണൽ വെൽഫെയർ ഫൗണ്ടേഷൻ ആരംഭിച്ചു.
സ്ത്രീകൾ അടിസ്ഥാന ഇസ്‌ലാമിക ഗ്രന്ഥങ്ങൾ പഠിക്കുകയും വ്യാഖ്യാനിക്കുകയും ചെയ്യുന്ന വിദ്യാലയങ്ങൾ സ്ഥാപിച്ച് കൊണ്ടാണ് ഫൗണ്ടേഷന്റെ തുടക്കം.
സാമ്പ്രദായിക മതപഠന കേന്ദ്രങ്ങളിലെ സ്ത്രീസൗഹൃദപരമല്ലാത്ത അവസ്ഥകളെ മറികടക്കാൻ ഈ സംരംഭത്തിലൂടെ ഇവർക്ക് കഴിഞ്ഞു.
വിദ്യാസമ്പന്നരായ സ്ത്രീകൾ ഫൗണ്ടേഷന്റെ വിദ്യാലയങ്ങളിൽ ആകൃഷ്ടരായി വന്നു .
ഫർഹത് ഹാഷ്മി തന്റെ സ്ഥാപനങ്ങളിൽ നടപ്പാക്കിയ നൂതനമായ അധ്യാപന രീതികൾ ഇതിന്റെ വിജയത്തിന്റെ പിന്നിൽ ഉണ്ടെന്ന് വിദഗ്ദർ അഭിപ്രായപ്പെടുന്നു .
ഫൽസുമാ മഡഗാസ്കറിൻസിസ്‌ ഇംഗ്ലീഷ് വിലാസം https://ml.wikipedia.org/wiki/Phelsuma_madagascariensis
( ഇംഗ്ലീഷിൽ : Phelsuma madagascariensis ) ( ശാസ്ത്രീയ നാമം : Phelsuma madagascariensis ) ആഫ്രിക്കയിലെ മഡഗാസ്കർ , കാമറൂൺ , സിംബാബ്വെ , മൊസാംബിക്ക് തുടങ്ങിയ രാജ്യങ്ങളിലും മൊറോനി , അൻത് സിരാനാമ എന്നീ ദ്വീപുകളിലും കാണപ്പെടുന്ന പല്ലിയാണ് .
ഇവയുടെ പ്രധാന ഭക്ഷണം കീടങ്ങളാണ് .
അവലംബം ↑ Glaw, F. and Vences, M. (2007).
A Field Guide to the Amphibians and Reptiles of Madagascar.
ISBN 978-3-929449-03-7
ഫർസാന അസ്ലം ഇംഗ്ലീഷ് വിലാസം https://ml.wikipedia.org/wiki/Farzana_Aslam
പാകിസ്താനിലെ ഭൗതികശാസ്ത്രജ്ഞയും ജ്യോതിശാസ്ത്രജ്ഞയുമാണ് ഫർസാന അസ്ലം .
ഇപ്പോൾ ഇംഗ്ലണ്ടിലെ കോവൻട്രി സർവ്വകലാശാലയിൽ അദ്ധ്യാപികയാണ്.
ഇതിനു മുമ്പ് കറാച്ചി സർവ്വകലാശാലയിലെ വിസിറ്റിങ് പ്രൊഫസർ  ആയിരുന്നു.
വിദ്യാഭ്യാസപരമായി ഉയർന്ന നിലവാരം പുലർത്തുന്ന വാ കാണ്ട് എന്ന ചെറുനഗരത്തിലാണ് അസ്ലം ജനിച്ചത്.
അവിടെ തന്നെയുള്ള എഞ്ചിനീയറിങ് കോളെജിലാണ് കലാലയവിദ്യാഭ്യാസം ആരംഭിച്ചത്.
പിന്നീട് പഞ്ചാബ് യൂണിവേഴ്സിറ്റിയിലേക്ക് മാറുകയും അവിടെ നിന്ന് ഭൗതികശാസ്ത്രത്തിൽ BSc എടുത്തു.
ഖൊയിദ്-ഇ-അസം യൂണിവേഴ്സിറ്റിയിൽ നിന്ന് MScയും M.Philഉം എടുത്തു.
പിന്നീട് ഫർസാന ഇംഗ്ലണ്ടിലെ മാഞ്ചസ്റ്റർ യൂണിവേഴ്സിറ്റിയിൽ ചേരുകയും അവിടെ നിന്ന് 2005ൽ ഭൗതികശാസ്ത്രത്തിലും ജ്യോതിശാസ്ത്രത്തിലും ഇരട്ട PhD ബിരുദം കരസ്ഥമാക്കുകയും ചെയ്തു.
ഭൗതികശാസ്ത്രത്തിൽ മാസ്റ്റർ ബിരുദം നേടിയതിനു ശേഷം ഫർസാന പഞ്ചാബ് യൂണിവേഴ്സിറ്റിയിൽ ഫിസിക്സ് ലക്ചററായി ജോലി സ്വീകരിച്ചു.
കുറച്ചു കാലത്തിനു ശേഷം അവർ മാഞ്ചസ്റ്റർ യൂണിവേഴ്സിറ്റിയ്ക്കു കീഴിലുള്ള സ്ക്കൂൾ ഓഫ് ഫിസിക്സ് ആന്റ് അസ്ട്രോണമിയിൽ ഗവേഷകയായി ചേർന്നു.
അതോടൊപ്പം തന്നെ അവിടെ അദ്ധ്യാപികയായും പ്രവർത്തിച്ചു.
ഫർഹാൻ അക്തർ ഇംഗ്ലീഷ് വിലാസം https://ml.wikipedia.org/wiki/Farhan_Akhtar ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
ഹിന്ദി സിനിമകളിൽ പ്രവർത്തിക്കുന്ന ഒരു ഇന്ത്യൻ നടൻ, സംവിധായകൻ, തിരക്കഥാകൃത്ത്, പിന്നണി ഗായകൻ, നിർമ്മാതാവ്, ടെലിവിഷൻ അവതാരകൻ എന്നിവരാണ് ഫർഹാൻ അക്തർ (ജനനം: 9 ജനുവരി 1974).
തിരക്കഥാകൃത്തുക്കളായ ജാവേദ് അക്തറിന്റെയും ഹണി ഇറാനിയുടെയും മകനായി മുംബൈയിൽ ജനിച്ച അദ്ദേഹം ഹിന്ദി സിനിമാ വ്യവസായത്തിന്റെ സ്വാധീനത്തിലാണ് വളർന്നത്.
ലംഹെ (1991), ഹിമാലയ് പുത്ര (1997) എന്നീ ചിത്രങ്ങളിൽ സഹസംവിധായകനായി പ്രവർത്തിച്ചുകൊണ്ടാണ് അദ്ദേഹം ബോളിവുഡിൽ തന്റെ കരിയർ ആരംഭിച്ചത്.
1999-ൽ റിതേഷ് സിദ്ധ്വാനിയോടൊപ്പം എക്സൽ എന്റർടൈൻമെന്റ് എന്ന പേരിൽ ഒരു നിർമ്മാണ കമ്പനി സ്ഥാപിച്ച ശേഷം, ദിൽ ചാഹ്താ ഹേ (2001) എന്ന ചിത്രത്തിലൂടെ സംവിധായകനായി അരങ്ങേറ്റം കുറിച്ച അക്തർ, മികച്ച ഹിന്ദി ചിത്രത്തിനുള്ള ദേശീയ അവാർഡ് നേടിയ ചിത്രത്തിലെ ആധുനിക യുവത്വത്തെ അവതരിപ്പിച്ചതിന് നിരൂപക പ്രശംസ നേടി.
ഈ വിജയത്തെത്തുടർന്ന്, അദ്ദേഹം കൾട്ട് വാർ ചിത്രമായ ലക്ഷ്യ (2004) സംവിധാനം ചെയ്യുകയും ബ്രൈഡ് ആൻഡ് പ്രിജുഡീസിന്റെ (2004) സൗണ്ട് ട്രാക്കിലൂടെ ഹോളിവുഡ് അരങ്ങേറ്റം നടത്തുകയും ചെയ്തു, അദ്ദേഹവും സഹോദരി സോയ അക്തറും ഗാനരചയിതാക്കളായി സേവനമനുഷ്ഠിച്ചു.
അടുത്തതായി വാണിജ്യവിജയം നേടിയ ഡോൺ (2006), എച്ച്ഐവി-എയ്ഡ്‌സിനെക്കുറിച്ച് അവബോധം പ്രചരിപ്പിക്കുന്നതിനായി പോസിറ്റീവ് (2007) എന്ന പേരിൽ ഒരു ഹ്രസ്വചിത്രം അദ്ദേഹം സംവിധാനം ചെയ്‌ത അദ്ദേഹത്തിന്റെ മൂന്നാമത്തെ സംവിധാന സംരംഭമാണ്.
ആനന്ദ് സുരപൂർ സംവിധാനം ചെയ്ത നാടകമായ ദി ഫക്കീർ ഓഫ് വെനീസിലെ റിലീസിന് കാലതാമസം വരുത്തിയാണ് അദ്ദേഹം തന്റെ അഭിനയ ജീവിതം ആരംഭിച്ചതെങ്കിലും, അഭിഷേക് കപൂറിന്റെ മ്യൂസിക്കൽ ഡ്രാമയായ റോക്ക് ഓൺ!!
(2008) എന്ന ചിത്രത്തിലൂടെയാണ് അക്തറിന്റെ ഔദ്യോഗിക സ്‌ക്രീൻ അരങ്ങേറ്റം.
നിർമ്മാതാവെന്ന നിലയിൽ ഹിന്ദിയിലെ മികച്ച ഫീച്ചർ ഫിലിമിനുള്ള രണ്ടാമത്തെ ദേശീയ അവാർഡ് അദ്ദേഹം നേടി, കൂടാതെ സോയയുടെ ആദ്യ സംവിധാന സംരംഭമായ ലക്ക് ബൈ ചാൻസ് (2009), വിജയ് ലാൽവാനി സംവിധാനം ചെയ്ത കാർത്തിക് കോളിംഗ് കാർത്തിക് (2010) എന്നിവയിലും അദ്ദേഹം കൂടുതൽ പരീക്ഷണങ്ങളിൽ ഏർപ്പെട്ടു.
അദ്ദേഹം സംഭാഷണങ്ങൾ എഴുതുകയും നിരൂപണപരവും വാണിജ്യപരവുമായ വിജയമായ സിന്ദഗി നാ മിലേഗി ദൊബാര (2011) എന്ന ചിത്രത്തിന്റെ നിർമ്മാതാവായി സേവനമനുഷ്ഠിക്കുകയും അദ്ദേഹം ഒരു പ്രധാന വേഷത്തിൽ അഭിനയിക്കുകയും സോയ സംവിധാനം ചെയ്യുകയും ചെയ്തു, ഇത് അദ്ദേഹത്തിന് മികച്ച സഹനടനടക്കം 4 ഫിലിംഫെയർ അവാർഡുകൾ നേടിക്കൊടുത്തു.
അതേ വർഷം, ഡോൺ 2 (2011) എന്ന പേരിൽ ഒരു തുടർഭാഗം സംവിധാനം ചെയ്തതിന് ശേഷം, അദ്ദേഹം ഇതുവരെ ഏറ്റവും കൂടുതൽ വരുമാനം നേടിയ ചിത്രമായി തുടരുന്നു, 2013-ൽ പുറത്തിറങ്ങിയ ഭാഗ് മിൽഖാ ഭാഗ് എന്ന ചിത്രത്തിലെ മിൽഖ സിംഗിനെ അവതരിപ്പിച്ചുകൊണ്ട് അദ്ദേഹം കൂടുതൽ വിജയം നേടി.
ഒരു നടൻ, അദ്ദേഹത്തിന് മികച്ച നടനുള്ള ഫിലിംഫെയർ അവാർഡ് നേടിക്കൊടുത്തു.
പിന്നീട്, സോയയുടെ കോമഡി നാടകമായ ദിൽ ധഡക്‌നേ ദോ (2015), ബിജോയ് നമ്പ്യാരുടെ ക്രൈം ത്രില്ലർ വസീർ (2016) എന്നിവയിൽ അഭിനയിച്ചതിന് അദ്ദേഹത്തിന് പ്രശംസ ലഭിച്ചു, അദ്ദേഹത്തിന്റെ ആദ്യത്തെ പ്രധാന ആക്ഷൻ ചിത്രമാണ് തൂഫാൻ (2021) എന്ന സിനിമയിലെ പ്രധാന വേഷം.
ഫൾഗറൈറ്റ് ഇംഗ്ലീഷ് വിലാസം https://ml.wikipedia.org/wiki/Fulgurite Fulgurite Typical broken fulgurite sections.
മണലിലോ സിലിക്കയിലോ മിന്നലേൽക്കുമ്പോൾ അവിടുത്തെ സിലിക്ക ഉരുകി അതിലെ തരികൾ ഒന്നിച്ച് ചേർന്ന് ഒരു ഗ്ലാസ് കുഴൽ രൂപംകൊള്ളുന്നു.
1800 ഡിഗ്രി സെൽഷ്യത്തിൽ കൂടൂതൽ ഊഷ്മാവിൽ മിന്നൽ ഏൽക്കുമ്പോഴാണ് ഇങ്ങനെ സംഭവിക്കുന്നത്.
ഈ ഗ്ലാസിനെ ഫൾഗറൈറ്റ് എന്നാണ് പറയുന്നത്.
മിന്നലിന്റെ ഫോസിൽ എന്നാണ് ഫൾഗറൈറ്റിനെ വിശേഷിപ്പിക്കുന്നത്.
ഫർസാൻ (ഭക്ഷണം)
ഇന്ത്യൻ ഉപഭൂഖണ്ഡത്തിൽ നിന്ന് ഉത്ഭവിക്കുന്ന ഉപ്പുള്ള ലഘുഭക്ഷണങ്ങളെയാണ് ഫർസാൻ അല്ലെങ്കിൽ ഫാർസെ ൻ എന്നു സൂചിപ്പിക്കുന്നത്.
ഗുജറാത്തി പാചകരീതി, മറാത്തി പാചകരീതി, സിന്ധി പാചകരീതി എന്നിവയുടെ ഒരു പ്രധാന ഭാഗമാണ് ഫർസാനുകൾ, ചില വിശേഷ അവസരങ്ങളിൽ അതിഥികളെ രസിപ്പിക്കുന്നതിനു വേണ്ടി  ചില വൈവിധ്യമാർന്ന വിഭവങ്ങൾ തയ്യാറാക്കുകയും ചായയോടൊപ്പം  ഇവ ആസ്വദിക്കുകയും ചെയ്യുന്നു.
ഗുജറാത്തി, രാജസ്ഥാൻ കച്ചവടക്കാരുടെ വരവും മുംബൈയിലെ സിന്ധികളുടെ കുടിയേറ്റവും മൂലം ഫാർസാൻ ഇന്ത്യയിലെമ്പാടും പ്രത്യേകിച്ചും മഹാരാഷ്ട്രയിൽ കാണപ്പെടുന്നു.
ചിലത് വറുത്തതും ഉണക്കിയതും സംഭരിക്കാവുന്നതുമായ വസ്തുക്കളാണ്; മറ്റുള്ളവ പുതിയതോ ആവിയിൽ വേവിച്ചതോ ആണ്.
ഫാർസന്റെ പ്രധാന ഇനങ്ങൾ ഇവയാണ്: ധോക്ല ഫഫ്ദ ഖമാൻ ഷെവ്ഡോ (ബോംബെ മിക്സ്) ചക്രി ഭാജിയ ഖാണ്ഡവി മെണ്ടു വട പത്രാസ്, പതർവേലിയ ഗതിയ വാൻവ ഹാൻഡ്വോ ആലു സെവ് ബേസൻ സെവ് ദെബ്ര ഗോട്ട ഭകർവാടി മസാല പുരി ഹിസ്റ്ററി
ഇന്ത്യ വിഭജിക്കപ്പെട്ടപ്പോൾ, ബോംബെ, സിന്ധ് എന്നീ പേരുകളിലും ബോംബെ പ്രസിഡൻസിക്ക് കീഴിലായിരുന്നു സിന്ധ് സംസ്ഥാനം.
ഗുജറാത്ത്, രാജസ്ഥാൻ എന്നിവയുമായുള്ള സാമീപ്യവും അന്നത്തെ ബോംബെയുമായുള്ള രാഷ്ട്രീയ ബന്ധവും കാരണം, ഇത് സമാനമായ പാചക പാരമ്പര്യങ്ങൾ പങ്കിട്ടു.
ഗുജറാത്തി പാചകരീതികളിൽ ഫർസാൻ വളരെയധികം സ്വീകരിച്ചിട്ടുണ്ടെങ്കിലും ഉത്ഭവം ഒന്നുതന്നെയാണ്.
ഉല്ലാസ് നഗറിലെ സിന്ധികൾ ഈ പാരമ്പര്യം ബേസൻ പാപ്ഡി, സേവ് ദൾ സാൻഡ്വിച്ച്, ദഹി സേവ് പുരി തുടങ്ങിയ ചില പ്രത്യേക വിഭവങ്ങളുടെ രൂപത്തിൽ സംരക്ഷിച്ചിട്ടുണ്ട്..
ഇന്ത്യs
നംകീനും ലഘുഭക്ഷണവും കഴിക്കുന്നത് ഇന്ത്യയിൽ വളരെ പഴയ ഒരു  രീതിയാണ്.
ഏകദേശം നാല്പത് വർഷങ്ങൾക്ക് മുമ്പ് വരെ, വിപണിയിൽ വെറും 2-3 തരം നാമികുകൾ മാത്രമേ ഉണ്ടായിരുന്നുള്ളൂ എന്ന് ലഘുഭക്ഷണങ്ങളുടെ ചരിത്രം കാണിക്കുന്നു.
എന്നാൽ 80-കളുടെ മധ്യത്തിൽ ഈ ഇനങ്ങൾ വളരെയധികം വികസിക്കുകയും ട്രിപ്പിൾ ലെയർ പൗച്ച് പാക്കിംഗ് വിഭാഗം വികസിപ്പിക്കുന്നതിൽ ഒരു പ്രധാന പങ്ക്/ ഘടകം വഹിക്കുകയും ചെയ്തു, ഇത് ഉൽപ്പന്നങ്ങളുടെ ഷെൽഫ് ആയുസ്സ് ആറ്-പന്ത്രണ്ട് മാസമായി വർദ്ധിപ്പിക്കുന്നു.
ഇന്ന്, ഏകദേശം 1000 ലഘുഭക്ഷണ വസ്തുക്കൾ ഇന്ത്യയിൽ വിൽക്കുന്നു, ഇത് വിവിധ  രുചികൾ, രൂപങ്ങൾ, ടെക്സ്ചറുകൾ, സുഗന്ധങ്ങൾ, ബേസുകൾ, വലുപ്പങ്ങൾ, ആകൃതികൾ, ഫിലിംഗുകൾ എന്നിവയിൽ വ്യാപിക്കുന്നു.
കൂടാതെ, ഇന്ന് നമ്മുടെ രാജ്യത്ത് ഏകദേശം 300 തരം സേവറികൾ വിൽക്കുന്നു.
നിങ്ങൾ മറ്റൊരു സംസ്ഥാനക്കാരനായിരിക്കാം, പക്ഷേ ഇ-കൊമേഴ്‌സ് സ്റ്റോറുകളിൽ നിന്നോ പോർട്ടലുകളിൽ നിന്നോ നിങ്ങൾക്ക് ഹൽദിറാം അല്ലെങ്കിൽ ബിക്കാനീർ പോലുള്ള ജനപ്രിയ റീട്ടെയിലർമാരിൽ നിന്ന് ഫർസാൻ ഓൺലൈനിൽ വാങ്ങാം.
മുഹമ്മദ് ഹഫീസ് ഇംഗ്ലീഷ് വിലാസം https://ml.wikipedia.org/wiki/Mohammad_Hafeez
ഒരു പാകിസ്താൻ ക്രിക്കറ്റ് താരമാണ് മുഹമ്മദ് ഹഫീസ് (ഉറുദു: محمد حفیظ‎; ജനനം: 17 ഒക്ടോബർ 1980).
മുൻ പാകിസ്താൻ ടി20 ക്രിക്കറ്റ് ടീമിന്റെ ക്യാപ്റ്റനാണ്.
1980 ഒക്ടോബർ 17ന് പാകിസ്താനിലെ പഞ്ചാബിൽ ജനിച്ചു.
കായിക ജീവിതം തുടക്കം
2003ലെ ക്രിക്കറ്റ് ലോക കപ്പിൽ അരങ്ങേറ്റം.
മോശം പ്രകടനം മൂലം ടീമിൽ നിന്ന് പുറത്തായി.
എന്നാൽ പ്രാദേശിക ലീഗുകളിലെ മികച്ച പ്രകടനം കൊണ്ട് വീണ്ടും ടീമിൽ തിരിച്ചെത്തി.
2006ൽ ഓസ്ട്രേലിയ്ക്കെതിരെ തന്റെ ആദ്യ സെഞ്ച്വറി നേടി.
ഇംഗ്ലണ്ടിനെതിരായ മത്സരത്തിൽ 95 റൺസ് നേടി.
2010ലെ തിരിച്ചു വരവ്
ടി20 ലോക കപ്പിൽ ടീമിൽ തിരച്ചെത്തി.
പക്ഷേ മോശം പ്രകടനം കാഴ്ചവച്ചു.
എന്നാൽ ഇംഗ്ലണ്ടിനെതിരെ തിരിച്ചു വന്നു.
വെസ്റ്റിൻഡീസിനെതിരെ കളിച്ചു.
2011ൽ 10 മാൻ ഓഫ് ദി മാച്ചുകൾ നേടി.
2012ലെ ഏഷ്യാ കപ്പിൽ ഇന്ത്യയ്ക്കെതിരെ 105 റൺസ് നേടി.
ഏകദിന ഓൾറൗണ്ടർമാരിൽ നിലവിൽ 2-ആം സ്ഥാനത്താണ് ഹഫീസ്.